Noget der ligner en øvelsesgranat er blevet fundet i Nørresundby. Det mulige sprængstof blev fundet ved et grønt område cirka 20 meter fra en boligblok på Abildgaardsvej. Politiet har holdt vagt derude søndag eftermiddag, indtil ammunitionsryddere fra Skive kom og afhentede granaten. - Vi ved ikke præcis hvad det er, så nu har ammunitionsrydderne taget den med, siger vagtchef Henrik Bech fra Nordjyllands Politi. Det var en privatperson, der fandt granaten, og alarmerede politiet.

Referat:
Ammunitionsryddere fra Skive har hentet en granat, der er fundet i Nørresundby. Den kan være farlig.